**О Т Ч Е Т**

**За дейността на НЧ,,ХАДЖИ ДИМИТЪР-1927“с.Кънчево за 2023г.**

 Отчитаме една година с всички добри и лоши моменти, но благодарение на членовете на Читалищното настоятелсто, Проверителната комисия и новия секретар Иванка Димитрова, успяхме да преодолеем възникналите трудности.

 Всяка календарна година започва от м.януари , но в настоящия отчет сме отразили дейността от м.април, тъй като предходния секретар не е оставил никакви документи за дейността до този месец.

 От проведения ритуал Лазаруване, по думите на Ралица Пенева, събраната сума е била малка , и веднага е раздадена на лазарувалите момичета. За събраната и раздадена сума няма съставен протокол. По нейните думи, цитирам: „Не си спомням колко пари събрахме”.

 През месеците май и юни , участвахме в празниците на розата с ритуал Розобер и посрещнахме гости в розовите градини на Кънчево. Гостите от Италия посрещнахме с питка и ликьор от рози, а Николай Кънчев ги повози с удоволствие на каруца и кон из полето .

 Гордост за нашето читалище и самодейците е че, отново посрещнахме гости на общината в розовите градини на Иван Колев. Подреден бе кът с артикули за продажба, изработени от самодейци.

 Участвахме и в официалния Розобер извън града, където също самодейци предлагаха на гости и туристи артикули и гердани от розов цвят а продажба.

 Участвахме и на празничното шествие, където атракция бе пръскането на гостите с розова вода.

 През м.септември отбелязахме Независимостта и Съединението на България с кратки беседи в Пенсионерския куб, а на първия учебен ден на 15 септември, секретаря на читалището връчи символични подаръци на първокласниците.

 През м.октомври в малкия салон на читалището , се състоя среща на родители и младежи по въпроса за тийнейджърската възраст. Срещата бе организирана от Община Казанлък и Местната комисия за борба срещу противообщественни прояви на малолетни и непълнолетни. Лектор на срещата бе Боряна Стефанова – психолог към същата комисия. Присъствието бе задоволително. Организатор –Стефани Чавдарова.

 На 18 октомври бе организирана и проведена екскурзия съвместно с пенсионерси клуб до гр. Ямбол и КАБИЛЕНСКИ МАНАСТИР,,РОЖДЕСТВО на ПРЕСВЕТА БОГОРОДИЦА.

 На 1 Октомври тържествено отбелязахме Деня на народните будители в пенсионерски клуб. Четохме поздравително слово и стихове.

 На 29 ноември в регионална библиотека Стара Загора се състоя работна среща на обществените библиотеки от област Стара Загора , която бе проведена в Регионална библиотека ,,ЗАХАРИЙ КНЯЖЕСКИ“ . Присъства секретаря Иванка Димитрова.

 По случай Никулден и празникът на селото ни, на 8 декември бе представен празничен концерт с участието на самодейни състави към читалището, ученици от училището, деца от целодневна детска градина и деца-бъдещи самодейци. На 09.12 – сбора на селото, читалището ни организиран Коледен Базар с ръчно-изработени артикули. Събраната сума е 357. 00лв. По решение на Читалищното настоятелство цялата сума бе преведена по сметка, за неотложно лечение на ГЕОРГИ ДАНЕВ – секретар на читалището в от с . Овощник .

 На 17 декември по покана на община Казанлък участвахме на открита сцена , по повод Коледно-Новогодишните празници .С голямо вълнение и желание малките самодейци от училището, представиха своите танци и заслужено бяха аплодирани от публиката на големия площад в гр. Казанлък.

 По традиция, и тази година в навечерието Коледно- Новогодишните празници организирахме тържество с викторина , томбола и скечове. Пожелахме си здраве и една още по-успешна и плодородна година.